
Vendim
Nr. 393, datë 20.3.2013

Për shpronësimin, për interes publik, të pronarëve të pasurive të paluajtshme, pronë private, që preken nga ndërtimi i segmentit rrugor Korçë Qafë-Plloçë

[bookmark: _GoBack]Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë 22.12.1999 “Për shpronësimet dhe marrjen në përdorim të përkohshëm të pasurisë pronë private për interes publik”, me propozimin e Ministrit të Punëve Publike dhe Transportit, Këshilli i Ministrave

Vendosi:

1. Shpronësimin, për interes publik, të pronarëve të pasurive të paluajtshme, pronë private, që preken nga ndërtimi i segmentit rrugor Korçë Qafë-Plloçë.
2. Shpronësimi bëhet në favor të Autoritetit Rrugor Shqiptar.
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës së kompensimit përkatës, që paraqitet në tabelën bashkëlidhur këtij vendimi, për tokë arë 12 493 m2, me vlerë 4 263 403.3 (katër milionë e dyqind e gjashtëdhjetë e tre mijë e katërqind e tre pikë tre) lekë, truall me sipërfaqe 543 m2, me vlerë 1 336 985 (një milion e treqind e tridhjetë e gjashtë mijë e nëntëqind e tetëdhjetë e pesë) lekë, kultura bujqësore dhe drufrutorë, me vlerë 5 535 033.3 (pesë milionë e pesëqind e tridhjetë e pesë mijë e tridhjetë e tre pikë tre) lekë, objekt me vlerë 1 576 219 (një milion e pesëqind e shtatëdhjetë e gjashtë mijë e dyqind e nëntëmbëdhjetë) lekë, me një vlerë të përgjithshme shpronësimi prej 12 711 640.6 (dymbëdhjetë milionë e shtatëqind e njëmbëdhjetë mijë e gjashtëqind e dyzet pikë gjashtë) lekësh.
4. Shpenzimet procedurale, në vlerën 8 260 000 (tetë milionë e dyqind e gjashtëdhjetë mijë) lekë, të përballohen nga Autoriteti Rrugor Shqiptar.
5. Vlera totale e shpronësimit, prej 12 711 640.6 (dymbëdhjetë milionë e shtatëqind e njëmbëdhjetë mijë e gjashtëqind e dyzet pikë gjashtë) lekësh, të përballohet nga “Llogaria e veçantë” e Ministrisë së Financave, pranë Bankës së Shqipërisë, “Fondi i shpronësimeve”.
6. Pronarët e listës që i bashkëlidhet këtij vendimi, do të kompensohen, për efekt shpronësimi, pasi të kenë paraqitur dokumentacionin e plotë të pronësisë pranë Autoritetit Rrugor Shqiptar.
7. Autoriteti Rrugor Shqiptar të kryejë likuidimin e pronarëve, sipas listave bashkëlidhur, në bazë të dokumentacionit të plotë të pronësisë.
8. Zyra Qendrore e Regjistrimit të Pasurive të Paluajtshme dhe zyrat vendore të regjistrimit të pasurive të paluajtshme, Korçë e Pogradec, brenda 30 ditëve nga data e miratimit të këtij vendimi, në bashkëpunim me Autoritetin Rrugor Shqiptar, të fillojnë procedurat për hedhjen e trupit të rrugës në hartat kadastrale, sipas planimetrisë së shpronësimit që do t’i vihet në dispozicion nga Drejtoria e Përgjithshme e Rrugëve, dhe të bëjë kalimin e pronësisë, për pasuritë e shpronësuara, në favor të shtetit.
9. Zyra Qendrore e Regjistrimit të Pasurive të Paluajtshme dhe zyrat vendore të regjistrimit të pasurive të paluajtshme, Korçë dhe Pogradec, të pezullojnë të gjitha transaksionet me pasuritë e shpronësuara deri në çastin kur të realizohet procesi i hedhjes së trupit të rrugës në hartat kadastrale, si dhe kalimi i pronësisë për pasuritë e shpronësuara.
10. Ngarkohen Ministria e Punëve Publike dhe Transportit, Ministria e Financave, Autoriteti Rrugor Shqiptar, Zyra Qendrore e Regjistrimit të Pasurive të Paluajtshme dhe zyrat vendore të regjistrimit të pasurive të paluajtshme Korçë dhe Pogradec për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
Kryeministri
Sali Berisha
3544

image1.jpeg
&
Fletorja Zyrtare
* e Republikés sé Shqipérisé




